01/04/2022 | Administración LocalMunicipal
Fene
Secretaría
Aprobación definitiva da Ordenanza fiscal núm.25, reguladora do imposto municipal sobre o incremento do valor dos terreos de natureza urbana

Faise público que foi elevado a definitivo, por non se presentar reclamacións o acordo plenario de data 03.02.2022, de aprobación inicial da modificación da Ordenanza fiscal núm.25, reguladora do imposto sobre o incremento de valor dos terreos de natureza urbana. Por tratarse dunha disposición normativa de carácter xeral, non procede recurso en vía administrativa, se ben poderán impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa.1.- De conformidade co disposto nos artigos 15.1 e 59.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, establécese o Imposto sobre o Incremento de Valor dos Terreos de Natureza Urbana.2.- Este imposto rexerase: - Polo previsto nos artigos 104 e seguintes do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e polas demais disposicións legais e regulamentarias ditadas para o seu desenvolvemento. - Pola presente Ordenanza fiscal 1.- O Imposto sobre o Incremento de Valor dos Terreos de Natureza Urbana é un tributo directo.2.- O feito impoñible está constituído polo incremento de valor que experimenten os terreos de natureza urbana e que se poña de manifesto a consecuencia da transmisión da súa propiedade por calquera título, ou da constitución ou transmisión de calquera dereito real de goce, limitativo do dominio, sobre os referidos bens.3.- O título a que se refire o apartado anterior consistirá en: a) Negocio xurídico “mortis causa” b) Declaración formal de herdeiros “ab intestado” c) Negocio xurídico “inter vivos”, sexa de carácter oneroso ou gratuíto d) Alleamento en poxa pública e) Expropiación forzosa 4.- Estará suxeito o incremento de valor que experimenten os terreos que deban ter a consideración de urbanos a efectos do dito Imposto sobre Bens Inmobles, con independencia de que estean ou non contemplados como tales no Catastro ou no Padrón de aquel. Estará, así mesmo, suxeito ao mesmo o incremento do valor que experimenten os terreos integrados nos bens inmobles clasificados como de características especiais a efectos do Imposto sobre Bens Inmobles.5.- Terán a consideración de terreos de natureza urbana: O solo urbano, o susceptible de urbanización e o urbanizable dende o momento en que se aprobe un Proxecto de Urbanización, os terreos que dispoñan de vías pavimentadas ou encintado de beirarrúas e teñan ademais servizos de sumidoiros, subministro de auga, electricidade e alumeado público, ademais dos ocupados por construcións de natureza urbana.1.- Non está suxeito a este imposto o incremento do valor que experimenten os terreos que teñan a consideración de rústicos aos efectos do Imposto sobre Bens Inmobles.2.- Non se producirá a suxeición ao imposto nos supostos de achegas de bens e dereitos realizadas polos cónxuxes á sociedade conxugal, adxudicacións que ó seu favor e en pago delas se verifiquen e as transmisións que se fagan ós cónxuxes en pago dos seus haberes comúns. Tampouco se producirá a suxeición ao imposto nos supostos de transmisións de bens inmobles entre cónxuxes ou a favor dos fillos, como consecuencia do cumprimento de sentenzas nos casos de nulidade, separación ou divorcio matrimonial, sexa cal sexa o réxime económico matrimonial.3.- Non se devengará o imposto con ocasión das achegas ou transmisións de bens inmobles efectuadas á Sociedad de Gestión de Activos Procedentes de la Reestructuración Bancaria, SA regulada na disposición adicional sétima da Lei 9/2012, do 14 de novembro, de reestructuración e resolución de entidades de crédito, que se lle transferisen, de acordo co establecido no artigo 48 do Real decreto 1559/2012, do 15 de novembro, polo que se establece o réxime xurídico das sociedades de xestión de activos. Non se producirá o devengo do imposto con ocasión das achegas ou transmisións realizadas pola Sociedad de Gestión de Activos Procedentes de la Reestructuración Bancaria, SA, a entidades participadas directa ou indirectamente pola devandita Sociedade en polo menos o 50 por cento do capital, fondos propios, resultados ou dereitos de voto da entidade participada no momento inmediatamente anterior á transmisión, ou como consecuencia da mesma. Non se devengará o imposto con ocasión das achegas ou transmisións realizadas pola Sociedad de Gestión de Activos Procedentes de la Reestructuración Bancaria, SA, ou polas entidades constituídas por esta para cumprir co seu obxecto social, aos fondos de activos bancarios, a que se refire a disposición adicional décima da Lei 9/2012, do 14 de novembro. Non se devengará o imposto polas achegas ou transmisións que se produzan entre os citados Fondos durante o período de tempo de mantemento da exposición do Fondo de Reestructuración Ordenada Bancaria aos Fondos, previsto no apartado 10 de dita disposición adicional décima. Na posterior transmisión dos inmobles entenderase que o número de anos ao longo dos cales se puxo de manifesto o incremento de valor dos terreos non foi interrompido por causa da transmisión derivada das operacións previstas neste apartado.4.- Non se producirá a suxeición ao imposto nas transmisións de terreos nos que se constate a inexistencia de incremento de valor pola diferencia entre os valores dos devanditos terreos nas datas de transmisión e adquisición. Para estes efectos, as persoas interesadas en acreditar a inexistencia de incremento de valor deberán declarar a transmisión, e aportar os títulos que documenten a adquisición e a transmisión. Entenderase por persoas interesadas, as persoas ou entidades a que se refire o artigo 5 da presente Ordenanza fiscal. Para a comprobación da inexistencia de incremento de valor, como valor de transmisión e o de adquisición do terreo, tomarase, en cada caso, o maior dos seguintes valores, sen que a este fin, poidan computarse os gastos polos tributos que graven as ditas operacións: a) O que conste no título que documente as operacións b) O comprobado, no seu caso, pola Administración Cando se trate da transmisión dun inmoble no que exista solo e construción, tomarase como valor do solo, o que resulte de aplicar a proporción que represente na data do devengo do imposto o valor catastral do terreo respecto do valor catastral total. Esa proporción será de aplicación tanto ao valor de transmisión como, no seu caso, ao de adquisición. Se a adquisición e a transmisión fora a título lucrativo, aplicaranse as regras dos parágrafos anteriores tomando, no seu caso, polo primeiro dos valores a comparar sinaladas anteriormente, o declarado no Imposto sobre sucesións e doazóns. Na posterior transmisión dos inmobles aos que se refire este apartado, para o cómputo do número de anos ao longo dos que se pon de manifesto o incremento de valor dos terreos, non se terá en conta o período anterior á súa adquisición. No entanto, isto non será de aplicación para os supostos de achegas e transmisións de ben inmobles que resulten non suxeitas segundo o disposto no apartado 3 deste artigo ou na disposición adicional segunda da Lei 27/2014, do 27 de novembro, do Imposto sobre Sociedades.1.- Están exentos deste imposto os incrementos de valor que se manifesten como consecuencia dos actos seguintes: a) Constitución e transmisión de calquera dereito de servidume. b) As transmisións de bens que se atopen dentro do perímetro delimitado de Conxunto Histórico-Artístico ou que puideran ser declarados individualmente de interese cultural, segundo o establecido na Lei 16/1985, do 25 de xuño, do Patrimonio Histórico Español, cando os seus propietarios ou titulares de dereitos reais acrediten que realizaron ao seu cargo obras de conservación, mellora ou rehabilitación en ditos inmobles. Para gozar desta exención deberanse acreditar os seguintes extremos: - A declaración individual de interese cultural mediante invocación da norma de rango suficiente na que se conteña a súa situación concreta dentro do perímetro delimitado como Conxunto Histórico-Artístico, mediante real decreto ou norma de rango superior. - Acreditarase a execución de proxectos de conservación, mellora ou rehabilitación debidamente autorizados, para o cal presentarase o proxecto, as licencias e permisos preceptivos e o certificado de fin de obra correspondente. Os servizos técnicos municipais incorporarán un informe respecto da necesidade ou utilidade das obras para a conservación do patrimonio. - O suxeito pasivo deberá estar ao corrente das súas obrigas tributarias co Concello de Fene respecto dos tributos que gravan o inmoble en cuestión e presentará declaración respecto de ter realizado ao seu cargo as obras. c) As transmisións realizadas por persoas xurídicas con ocasión da dación en pago da vivenda habitual do debedor hipotecario ou garante do mesmo, para a cancelación das débedas garantidas con hipoteca que recaia sobre a mesma, contraídas con entidades de crédito ou calquera outra entidades que, de maneira profesional, realice a actividade de concesión de préstamos ou créditos hipotecarios. Así mesmo, estarán exentas as transmisións da vivenda en que concorran os requisitos anteriores, realizadas en execucións hipotecarias xudiciais ou notariais. Para ter dereito a exención requírese que o debedor ou o garante transmisor ou calquera outro membro da súa unidade familiar non dispoña, no momento de poder evitar o alleamento da vivenda, de outros bens ou dereitos en contía suficiente para satisfacer a totalidade da débeda hipotecaria. Se presumirá o cumprimento deste requisito. No entanto, se con posterioridade se comprobara o contrario, procederase a xirar a liquidación tributaria correspondente. Para este fin, considerarase vivenda habitual aquela na que figurase empadroado o contribuínte de forma ininterrompida durante, polo menos, os dous anos anteriores a transmisión ou desde o momento da adquisición se devandito prazo fose inferior a dous anos. Respecto ao concepto de unidade familiar, estarse ao disposto na Lei 35/2006, do 28 de novembro, do Imposto sobre a Renda das Persoas Físicas e de modificación parcial das leis dos Impostos sobre Sociedades, sobre a Renda de non Residentes e sobre o Patrimonio. Para estes efectos, se equiparará o matrimonio coa parella de feito legalmente inscrita. Respecto desta exención, non resultará de aplicación o disposto no artigo 9.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais.2.- Están exentos deste imposto, así mesmo, os incrementos de valor correspondentes cando a condición de suxeito pasivo recaia sobre as seguintes persoas ou entidades: a) O Estado, as comunidades autónomas e as entidades locais, ás que pertenza o municipio, así como os organismos autónomos do Estado e as entidades de dereito público de análogo carácter das comunidades autónomas e de ditas entidades locais. b) Este municipio e demais entidades locais integradas ou nas que se integre o mesmo, así como as súas respectivas entidades de dereito público de análogo carácter aos organismos autónomos do Estado. c) As institucións que teñan a cualificación de benéficas ou benéfico-docentes. d) As entidades xestoras da Seguridade Social e as mutualidades de previsión social reguladas pola Lei 30/1995, do 8 de novembro de ordenación e supervisión dos seguros privados. e) Os titulares de concesión administrativas reversible respecto dos terreos afectados ás mesmas. f) A Cruz Vermella Española. g) As persoas ou entidades a cuxo favor se recoñecese a exención en tratados ou convenios internacionais.1.- Terán a condición de suxeitos pasivos deste imposto, a título de contribuínte: a) Nas transmisións de terreos ou na constitución ou transmisión de dereitos reais de goce limitativos do dominio a título lucrativo, a persoa física ou xurídica, ou a entidade a que se refire o artigo 35.4 da Lei 58/2003, do 17 de decembro, xeral tributaria, que adquira o terreo ou a cuxo favor se constitúa ou transmita o dereito real de que se trata. b) Nas transmisións de terreos ou na constitución ou transmisión de dereitos reais de goce limitativos do dominio a título oneroso, a persoa física ou xurídica, ou a entidade a que se refire o artigo 35.4 da Lei 58/2003, do 17 de decembro, xeral tributaria, que transmita o terreo, ou que constitúa ou transmita o dereito real de que se trate.2.- Nos supostos a que se refire a letra b) do apartado anterior, terá a consideración de suxeito pasivo substituto do contribuínte, a persoa física ou xurídica, ou a entidade a que se refire o artigo 35.4 da Lei 58/2003, do 17 de decembro, xeral tributaria, que adquira o terreo ou a cuxo favor se constitúa ou transmita o dereito real de que se trate, cando o contribuínte sexa unha persoa física non residente en España.1.- A base impoñible deste imposto estará constituída polo incremento de valor dos terreos de natureza urbana posto de manifesto no momento do devengo e experimentado ao logo dun período máximo de 20 anos. Para a determinación da base impoñible, terase en conta o valor do terreo no momento do devengo, de acordo co previsto nos apartados 2 e 3 deste artigo e a porcentaxe que corresponda en función do previsto no apartado 4.2.- O valor do terreo no momento do devengo resultará do establecido nas seguintes regras: a) Nas transmisións de terreos de natureza urbana, considerarase como valor dos mesmos, no momento de devengo deste imposto, o que teñan fixados en dito momento ós efectos do Imposto de Bens Inmobles. No entanto, cando dito valor sexa consecuencia dunha ponencia de valores que non reflicta modificacións de planeamento aprobadas con anterioridade, poderase liquidar provisionalmente este imposto de acordo ao mesmo. Nestes casos, na liquidación definitiva aplicarase o valor dos terreos obtido conforme o sinalado no artigo 107.2 do Real decreto lexislativo 2/2004, do 5 de marzo, referido ao momento do devengo. Cando o terreo, mesmo sendo de natureza urbana ou integrado nun ben inmoble de características especiais, no momento do devengo do imposto, non teña fixado valor catastral en dito momento, poderá practicar a liquidación cando o referido valor catastral sexa determinado, referindo o dito valor ao momento do devengo do imposto. b) Na constitución e transmisión de dereitos reais de goce limitativos do dominio, sobre terreos de natureza urbana, a porcentaxe correspondente aplicarase sobre a parte do valor definido no artigo anterior que represente, respecto do mesmo, o valor dos referidos dereitos, calculado segundo as seguintes regras: 1º. No caso de constituírse un dereito de usufruto temporal, o seu valor equivalerá a un 2% do valor catastral do terreo por cada ano de duración do mesmo, sen que poida exceder do 70% do dito valor catastral.2º. Se o usufruto fose vitalicio, o seu valor, no caso de que o usufrutuario tivese menos de 20 anos, será equivalente ó 70% do valor catastral do terreo, minorándose esta cantidade nun 1% por cada ano que exceda de dita idade, até o límite mínimo do 10% do expresado valor catastral.3º. Se o usufruto se establece en favor dunha persoa xurídica, por un prazo indefinido ou superior a 30 anos, considerarase como unha transmisión da propiedade plena do terreo suxeita a condición resolutoria, e o seu valor equivalerá ao 100% do valor catastral do terreo usufrutuado.4º. Cando se transmita un dereito de usufruto xa existente, as porcentaxes expresadas nos apartados 1º, 2º e 3º anteriores, aplicaranse sobre o valor catastral do terreo no momento de dita transmisión.5º. Cando se transmita o dereito de nuda propiedade, o seu valor será igual á diferenza entre o valor catastral do terreo e o valor do usufruto, calculado este último segundo as regras anteriores.6º. O valor dos dereitos de uso e habitación será o que resulte de aplicar ao 75% do valor catastral dos terreos sobre os que se constitúan tales dereitos, as regras correspondentes á valoración dos usufrutos temporais ou vitalicios, segundo os casos.7º. Na constitución ou transmisión de calquera outro dereito real de goce limitativo do dominio, distinto dos enumerados nos apartados anteriores deste artigo e no seguinte, considerarase como valor dos mesmos, para os efectos deste imposto: - O capital, prezo ou valor pactado ao constituílo, se fose igual ou maior que o resultado da capitalización ao tipo de xuro básico do Banco de España da súa renda ou pensión anual. - Este último, se aquel fose menor. c) Na constitución ou transmisión do dereito a elevar unha ou máis plantas sobre un edificio ou terreo, ou do dereito a realizar a construción baixo solo sen implicar a existencia dun dereito real de superficie, a porcentaxe correspondente aplicarase sobre a parte do valor catastral que represente, respecto ao mesmo, o módulo de proporcionalidade fixado na escritura de transmisión ou, no seu defecto, o que resulte de establecer a proporción entre a superficie ou volume das plantas a construír en voo ou en subsolo e a total superficie ou volume edificados, unha vez construídas aquelas. d) Nos supostos de expropiación forzosa, a porcentaxe correspondente aplicarase sobre a parte do prezo xusto que corresponda ao valor do terreo. e) Nas transmisións de pisos ou locais en réxime de propiedade horizontal, o valor do terreo será o especifico do solo que cada finca tivera fixado no Imposto sobre Bens Inmobles e, se aínda non o tivera establecido, estimarase en función da cota de copropiedade que teña atribuída á finca alleada.3.- Para a determinación do período de tempo en que se xere o incremento de valor, tomaranse: a) Os anos completos, transcorridos entre a data da anterior adquisición do terreo de que se trate, ou da constitución ou transmisión igualmente anterior dun dereito real de goce limitativo do dominio sobre o mesmo, e a produción do feito impoñible deste imposto, sen que se teñan en consideración as fraccións de ano. b) No caso de que o período de xeración sexa inferior ao ano, ratearase o coeficiente anual tendo en conta o número de meses completos, sen ter en conta as fraccións de mes. c) Nos supostos de non suxeición, salvo que por lei se indique o contrario, a data de adquisición, que será a data na que se produciu o anterior devengo do imposto.4.- O coeficiente a aplicar sobre o valor do terreo no momento do devengo, calculado segundo o disposto nos apartados anteriores, será: 5.- Cando, a instancia do suxeito pasivo, segundo o procedemento establecido no apartado 4 do artigo 3 da presente Ordenanza, se demostre que o importe do incremento de valor é inferior ao importe da base impoñible determinada segundo o disposto nos apartados anteriores deste artigo, tomarase como base impoñible o importe do dito incremento de valor.1.- A cota tributaria deste imposto será a resultante de aplicar á base impoñible o tipo de gravame do 27,47%, en relación co disposto no artigo 108, apartados 2 e 3 do Real decreto lexislativo 2/2004, do 5 de marzo.2.- A cota líquida do imposto será o resultado de aplicar sobre a cota íntegra, no seu caso, a bonificación que se regula no artigo seguinte.1.- Establécese unha bonificación do 90% sobre a cota íntegra do imposto nas transmisións, por causa de morte, da titularidade e nas transmisións ou constitucións de dereitos reais de goce limitativos do dominio a título lucrativo correspondente ao ben inmoble de natureza urbana que sexa a vivenda habitual do causante, cando os suxeitos pasivos do imposto sexan descendentes e adoptados, ou ascendentes e adoptantes, ou cónxuxe do causante ou convivinte con análoga relación de afectividade. Considerarase vivenda habitual aquela que figure como domicilio do causante no padrón municipal de habitantes. A aplicación desta bonificación quedará suxeita ao cumprimento dos seguintes requisitos: a) Esta bonificación deberá solicitarse dentro do prazo establecido no artigo 10.2b) desta ordenanza, para a presentación da declaración deste imposto b) O suxeito pasivo deberá manter a titularidade e o uso do dito inmoble durante os 4 anos seguintes á transmisión. No caso de transmitir o inmoble dentro do citado prazo, excepto no caso do seu falecemento durante o dito prazo, procederase á liquidación da diferencia entre a cota íntegra e a cota líquida máis os xuros de mora correspondentes. c) Que o valor catastral do solo sexa inferior ou igual a 5.000 € 1.- O imposto devengase: a) Cando se transmita a propiedade do terreo, xa sexa a título oneroso ou gratuíto, entre vivos ou por causa de morte na data da transmisión. b) Cando se constitúa ou transmita calquera dereito real de goce limitativo do dominio, na data en que teña lugar a constitución ou transmisión. Para os efectos do disposto no apartado anterior, considerarase coma data da transmisión: a) Nos actos ou contratos entre vivos, a do outorgamento do documento público, e cando se trate de documentos privados, a da súa incorporación ou inscrición nun Rexistro Público ou a da súa entrega a un funcionario público por razón do seu oficio. b) Nas transmisións por causa de morte, a do falecemento do causante. c) Nas poxas xudiciais, administrativas ou notariais, se tomará excepcionalmente a data do auto ou providencia aprobando o remate se no mesmo queda constancia da entrega do inmoble. En calquera outro caso, estarase a data do documento público. d) Nas expropiacións forzosas, a data da acta de ocupación e pago.2.- Cando se declare ou recoñeza xudicial ou administrativamente por resolución firme, que tivo lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre o mesmo, o suxeito pasivo terá dereito á devolución do imposto satisfeito, sempre que o dito acto ou contrato non lle producise efectos lucrativos e sempre que reclame a devolución no prazo de 5 anos dende que a resolución quedou firme, entendéndose que existe efecto lucrativo cando non se xustifique que os interesados deban efectuar as recíprocas devolucións a que se refire o artigo 1295 do Código Civil. Aínda que o acto ou contrato non producise efectos lucrativos, se a rescisión ou resolución se declarase por incumprimento das obrigas do suxeito pasivo do imposto, non haberá lugar a devolución ningunha.3.- Se o contrato queda sen efecto de mutuo acordo entre as partes contratantes, non procederá a devolución do imposto satisfeito e considerarase como un acto novo suxeito a tributación. Como tal mutuo acordo, estimarase a avinza en acto de conciliación e a simple conformación coa demanda.4.- Nos actos ou contratos en que medie algunha condición, a súa cualificación farase de acordo coas prescricións contidas no Código Civil. Se fose suspensiva non se liquidará o imposto até que esta se cumpra.1.- Os suxeitos pasivos veranse obrigados a presentar perante este Concello declaración segundo o modelo determinado polo mesmo, no que se farán constar todos os elementos da relación tributaria que sexan necesarios para practicar a liquidación procedente.2.- A dita declaración presentarase nos seguintes prazos, a contar desde a data en que se produza o devengo do imposto: a) Cando se trate de actos inter vivos, o prazo será de 30 días hábiles. b) Cando se trate de actos por causa de morte, o prazo será de 6 meses, prorrogables até 1 ano a solicitude do suxeito pasivo. A solicitude deberá expresar os bens da herdanza do causante cuxa transmisión estea suxeita a este imposto e a identificación dos suxeitos pasivos, expresando o seu nome, domicilio e NIF. No caso de non ser resolta a solicitude de prórroga no prazo de 1 mes, a contar desde a súa presentación, entenderase concedida por silencio administrativo.3.- Coa declaración acompañaranse os documentos nos que consten os actos ou os contratos que orixinan a imposición.4.- As liquidacións do imposto notificaranse integramente aos suxeitos pasivos, con indicación do prazo de ingreso e expresión dos recursos que procedan.5.- Están igualmente obrigados a comunicar ao Concello a realización do feito impoñible, nos mesmos prazos que os suxeitos pasivos: a) Nos supostos contemplados na letra a) do artigo 5 da presente Ordenanza, sempre que se producisen por negocio xurídico entre vivos, o doante ou a persoa que constitúa ou transmita o dereito real de que se trate. b) Nos supostos contemplados na letra b) do dito artigo, o adquirinte ou a persoa a favor da cal se constitúa ou transmita o dereito real de que se trate.6.- Así mesmo, os notarios estarán obrigados a remitir ao Concello, dentro da primeira quincena de cada trimestre, relación ou índice comprensivo de todos os documentos por eles autorizados no trimestre anterior, nos que se conteñan feitos, actos ou negocios xurídicos que poñan de manifesto a realización do feito impoñible deste Imposto, con excepción dos actos de última vontade. Tamén estarán obrigados a remitir, dentro do mesmo prazo, relación dos documentos privados comprensivos dos mesmos feitos, actos ou negocios xurídicos, que lles fosen presentados para coñecemento ou lexitimación de firmas. Na relación ou índice que remitan os notarios ao Concello deberán facer constar a referencia catastral dos bens inmobles cando a mesma se corresponda cos que sexan obxecto de transmisión. O previsto neste apartado enténdese sen prexuízo do deber xeral de colaboración establecido na Lei 58/2003, do 17 de decembro, xeral tributaria.7.- A inspección e recadación do imposto realizarase de acordo co previsto na Lei 58/2003, do 17 de decembro, nas demais do Estado reguladoras da materia, así como nas disposicións ditadas para o seu desenvolvemento e na Ordenanza xeral de inspección, xestión e recadación. As infraccións e sancións en materia tributaria rexeranse polo disposto nos artigos 178 e seguintes da Lei 58/2003, do 17 de decembro, xeral tributaria e a súa normativa de desenvolvemento, e o que dispoña a Ordenanza xeral de inspección, xestión e recadación. Cando como consecuencia da actualización mediante norma con rango de lei ou mediante a lei de orzamentos xerais do Estado, os coeficientes máximos previstos no apartado 4 do artigo 6 da presente Ordenanza resultaran ser superiores ao novo máximo legal, será de aplicación directa este, ata que entre en vigor a nova ordenanza fiscal que corrixa o devandito exceso. A modificación da presente ordenanza foi aprobada polo Pleno do Concello de Fene en data 03.02.2022 e entrará en vigor ao día seguinte da súa publicación no Boletín Oficial da Provincia, permanecendo en vigor ata a súa modificación ou derrogación expresa. Fene, 29 de marzo de 2022. Asinado dixitalmente en Fene polo alcalde Juventino José Trigo Rey.